**Raul Germano Brandão**, nado en Foz do Douro (Porto) o 12 de marzo de 1867 e finado en Lapa (Lisboa) o 5 de decembro de 1930, foi un militar, xornalista e escritor portugués, famoso polo realismo das súas descricións e polo lirismo da linguaxe.

Traxectoria
-----------

Fillo de José Germano Brandão, negociante, e de Laurinda Laurentina Ferreira de Almeida Brandão. Pasou a súa adolescencia e mocidade na súa localidade natal. Sendo descendente de pescadores, o mar foi un tema recorrente da súa obra.

Despois dunha pasaxe menos feliz por un colexio do Porto, Raul Brandão gravita para o grupo dos nefelibatas, sendo baixo o seu signo que desperta para o mundo das letras e publica as súas primeiras obras. En 1891, terminada a secundaria e despois dunha breve pasaxe, como ouvinte, polo Curso Superior de Letras, matricúlase na Escola do Exército. Con este ingreso, ao parecer a contragusto, inicia unha carreira militar caracterizada por longas permanencias no Ministerio da Guerra envolvido na máquina burocrática militar. Nas súas propias palabras: *o tempo en que fun tropa vivín sempre enrascado*. Paralelamente, mantén unha carreira de xornalista e vai publicando unha extensa obra literaria. Encóntranse colaboracións da súa autoría no semanario *O Micróbio* (1894-1895) e nas revistas *Brasil-Portugal* (1899-1914), *Revista nova* (1901-1902), *Serões* (1901-1911) e *Homes Libres* (1923).

En 1896 foi colocado no Regimento de Infantaría 20, en Guimarães, onde coñece Maria Angelina de Araújo Abreu, con quen casa o 11 de marzo de 1897. Inicia entón a construción dunha casa, a Casa do Alto, na freguesía de Nespereira, nas aforas daquela cidade. Aí se fixará en definitivo, aínda que con prolongadas estadías en Lisboa e noutras cidades. Xubilado no posto de capitán en 1912, inicia a fase máis fecunda da súa produción literaria.

Raul Brandão visitou os Azores no verán de 1924, nunha viaxe feita a título persoal, mais que coincidiu, en parte, coa *Visita dos Intelectuais* entón organizada baixo a guía dos autonomistas, particularmente de José Bruno Carreiro e do seu xornal, o «Correio dos Azores». Desa viaxe, que durou cerca de dous meses (máis demorada, por tanto, que a dos intelectuais convidados por Bruno Carreiro), resultou a publicación da obras *As ilhas desconhecidas - Notas e paisagems* (Lisboa, 1927), unha das obras que máis influíron na formación da imaxe interna e externa dos Azores. Basta dicir que é nas *Ilhas desconhecidas* que se inspira o coñecido código de cores das illas açorianas: Terceira, illa lilás; Pico, illa negra; S. Miguel, illa verde...

Faleceu o 5 de decembro de 1930, aos 63 anos de idade, deixando unha extensa obra literaria e xornalística. O día anterior, ao sufrir unha síncope cardíaca, viría falecer dunha aneurisma o día seguinte, na Rúa de San Domingos á Lapa, número 44, primeiro. Foi sepultado no Cemiterio dos Praceres, e, en 1934, trasladado para o Cemiterio de Guimarães, onde repousa até hoxe.

En 1950, o Concello de Lisboa homenaxeou o escritor dando o seu nome a unha rúa na zona de Alvalade. Ten unha biblioteca co seu nome en Guimarães.

Publicacións
------------

* *Impressões e Paisagens* (1890).
* *História de um Palhaço* (1896).
* *O Padre* (1901).
* *A Farsa* (1903).
* *Os Pobres* (1906) (eBook).
* *El-Rei Junot* (1912).
* *A Conspiração de 1817* (1914).
* *Húmus* (1917) (eBook).
* *Memórias* (vol. I), (1919) (eBook).
* *Teatro* (1923).
* *O gebo e a sombra* (1923);
* *Os Pescadores* (1923).
* *Memórias* (vol. II), (1925).
* *As Ilhas Desconhecidas* (1927).
* *A Morte do Palhaço e o Mistério das Árvores* (1926).
* *Jesus Cristo em Lisboa*, en colaboración con Teixeira de Pascoaes, (1927).
* *O Avejão* (1929) (teatro).
* *Portugal Pequenino*, en colaboración con Maria Angelina Brandão, (1930).
* *O Pobre de Pedir* (1931).
* *Vale de Josafat* (vol. III das *Memórias*) (1933).

Notas
-----

1. ↑  Partida de bautismo nº 35/1867, Foz do Douro, Porto.
2. ↑  Brandão, Raul (2015). Reynaud, ed. *Húmus*. Lisboa.
3. ↑  Rita Correia (29 de Abril de 2009). "Ficha histórica: Brasil-Portugal: revista quinzenal illustrada (1899-1914)." (pdf).
4. ↑  Rita Correia (22 de Junho de 2010). "Ficha histórica: O Micróbio. semanário de caricaturas (1894-1895)" (pdf).
5. ↑  Pedro Mesquita (25 de Junho de 2013). "Ficha histórica: Revista nova(1901-1902)" (pdf).
6. ↑  Rita Correia (24 de Abril de 2012). "Ficha histórica: Serões, Revista Mensal Ilustrada (1901-1911)." (pdf).
7. ↑  Rita Correia (6 de fevereiro de 2018). "Ficha histórica:Homens livres (1923)" (PDF).
8. ↑  "Toponímia de Lisboa". *www.facebook.com*. Consultado o 2020-02-08.

Véxase tamén
------------

### Bibliografía

* LUFT, Celso Pedro. *Dicionario de literatura portuguesa e brasileira*. Río de Xaneiro: Ed. Globo, 2ª edición, 1969.

|  |  |
| --- | --- |
|  | Wikimedia Commons ten máis contidos multimedia na categoría:  ***Raul Brandão Modificar a ligazón no Wikidata*** |

### Ligazóns externas

* Raul Brandão, Antigo Estudante da Academia Politécnica do Porto
* 

|  |  |
| --- | --- |
| Control de autoridades | 
* Wd: Q2035991
* WorldCat
* VIAF: 17219789
* BIBSYS: 90559008
* BNE: XX4578361
* BNF: 118937811
* CANTIC: a11275959
* CiNii: DA13031233
* Discogs: 4648165
* FAST: 55749
* GEC: 0012036
* GND: 118659782
* Gutenberg: 9556
* IMDb: nm2489052
* ISNI: 0000000121221898
* LCCN: n80067483
* LibraryThing: brandoraul
* NKC: kup19950000010523
* NTA: 068649339
* Nupill: 19553
* OL: OL501105A
* openMLOL: 41060
* PTBNP: 16947
* SELIBR: 246118
* SUDOC: 026749912
* WikiTree: Germano\_Brandão-1

 |